ระเบียบสำนักงานพระพุทธศาสนาแห่งชาติว่าด้วยข้อมูลข่าวสารของราชการพ.ศ. ๒๕๕๑ ตามที่พระราชบัญญัติข้อมูลข่าวสารของราชการพ.ศ. ๒๕๔๐ มาตรา ๙บัญญัติให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้และประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ ๒๕๔๑ ข้อ ๔ สำนักงานพระพุทธศาสนาแห่งชาติจึงกำหนดระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานพระพุทธศาสนาแห่งชาติว่าด้วยข้อมูลข่าวสารของราชการ พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ข้อมูลข่าวสาร หมายความว่าข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสำนักงานพระพุทธศาสนาแห่งชาติสำนักงาน หมายความว่า สำนักงานพระพุทธศาสนาแห่งชาติหน่วยงาน หมายความว่าสำนัก/สำนักงาน/กอง/กลุ่มงานหรือหน่วยงานที่เรียกชื่ออย่างอื่นในสังกัดสำนักงานพระพุทธศาสนาแห่งชาติศูนย์ข้อมูลข่าวสาร หมายความว่า ศูนย์ข้อมูลข่าวสารของราชการสำนักงานพระพุทธศาสนาแห่งชาติคณะกรรมการ หมายความว่าคณะกรรมการข้อมูลข่าวสารของราชการสำนักงานพระพุทธศาสนาแห่งชาติข้อ ๔ให้ผู้อำนวยการสำนักงานพระพุทธศาสนาแห่งชาติรักษาการตามระเบียบนี้และให้มีอำนาจออกประกาศหรือคำสั่ง เพื่อประโยชน์ในการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้ผู้อำนวยการสำนักงานพระพุทธศาสนาแห่งชาติมีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารของสำนักงานพระพุทธศาสนาแห่งชาติ ข้อ ๕[๒] ให้มีคณะกรรมการข้อมูลข่าวสารของสํานักงานพระพุทธศาสนาแห่งชาติประกอบด้วย รองผู้อํานวยการสํานักงานพระพุทธศาสนาแห่งชาติที่ได้รับมอบหมายเป็นประธาน ผู้อํานวยการ สํานักเลขาธิการมหาเถรสมาคมผู้อํานวยการกองพุทธศาสนศึกษา ผู้อํานวยการกองพุทธศาสนสถานผู้อํานวยการสํานักงานพุทธมณฑล ผู้อํานวยการสํานักงานศาสนสมบัติผู้อํานวยการกองส่งเสริมงานเผยแผ่พระพุทธศาสนา ผู้อํานวยการกลุ่มตรวจสอบภายในผู้อํานวยการกลุ่มพัฒนาระบบบริหารผู้อํานวยการกลุ่มป้องกันและปราบปรามการทุจริตและประพฤติมิชอบผู้อํานวยการกลุ่มส่งเสริมคุ้มครองจริยธรรม เป็นกรรมการให้เลขานุการกรม เป็นกรรมการและเลขานุการผู้อํานวยการกลุ่มรับเรื่องราวร้องทุกข์และประสานราชการผู้อํานวยการกลุ่มเทคโนโลยีสารสนเทศ ผู้อํานวยการกลุ่มนิติการ เป็นกรรมการและผู้ช่วยเลขานุการเจ้าหน้าที่ศูนย์รับเรื่องราวร้องทุกข์และประสานราชการ เป็นผู้ช่วยเลขานุการข้อ ๖ ให้คณะกรรมการมีหน้าที่ ดังต่อไปนี้(๑) กำกับดูแล ให้คำแนะนำและให้คำปรึกษาเกี่ยวกับการดำเนินงานของหน่วยงานให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ และตามมติคณะรัฐมนตรีที่เกี่ยวข้อง(๒) กำหนดหลักเกณฑ์และวิธีการ ในการให้ประชาชนตรวจดูข้อมูลข่าวสาร เช่นแบบคำขอตรวจข้อมูลข่าวสาร คำขอคัดถ่ายสำเนาเอกสารหลักเกณฑ์การเรียกเก็บค่าธรรมเนียมเกี่ยวกับการขอสำเนาหรือขอสำเนาที่มีคำรับรองโดยให้คำนึงถึงการช่วยเหลือผู้มีรายได้น้อยประกอบด้วย(๓) วินิจฉัย เรื่องร้องเรียน ร้องขอ หรืออุทธรณ์เกี่ยวกับเรื่องข้อมูลข่าวสารของสำนักงานและเสนอผลพิจารณาตัดสิน ข้อร้องเรียนร้องขอ หรืออุทธรณ์ดังกล่าวให้ผู้มีอำนาจพิจารณาสั่งการ(๔) แต่งตั้งคณะอนุกรรมการหรือคณะทำงานเพื่อพิจารณาและหรือเสนอความเห็นในเรื่องใดเรื่องหนึ่งหรือมอบหมายให้ปฏิบัติอย่างใดอย่างหนึ่งที่เกี่ยวกับพระราชบัญญัติข้อมูลข่าวสารของราชการพ.ศ. ๒๕๔๐(๕) กำหนดหลักเกณฑ์การพิจารณาประเภทข้อมูลข่าวสารที่เปิดเผยข้อมูลข่าวสารที่ไม่ต้องเปิดเผย และข้อมูลข่าวสารที่เป็นความลับของราชการ(๖) กำหนดประเภทของข้อมูลข่าวสารที่ควรจัดเก็บไว้ที่สำนักงานหรือส่งไปยังหอจดหมายเหตุแห่งชาติ กรมศิลปากร หรือหน่วยงานอื่นของรัฐที่กำหนดในพระราชกฤษฎีกาที่ออกตามความในพระราชบัญญัติว่าด้วยข้อมูลข่าวสารของราชการ(๗) เชิญบุคคลผู้เกี่ยวข้องกับข้อมูลข่าวสาร มาสอบถาม ชี้แจงเกี่ยวกับการขอ หรืออนุญาตหรือไม่อนุญาตให้ข้อมูลข่าวสาร การแนะนำการปฏิบัติตามกฎหมาย(๘) ดำเนินการอื่นใด ตามที่ผู้อำนวยการสำนักงานพระพุทธศาสนาแห่งชาติมอบหมายข้อ ๗การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการและรองประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๘ ให้นำความในข้อ ๗มาใช้บังคับการประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลมข้อ ๙มติของคณะกรรมการต้องได้รับความเห็นชอบจากผู้อำนวยการสำนักงานพระพุทธศาสนาแห่งชาติก่อนจึงจะดำเนินการตามมตินั้นได้หมวด ๒การจัดระบบข้อมูลข่าวสาร ข้อ ๑๐ ให้หน่วยงานจัดแยกประเภทข้อมูลข่าวสารที่อยู่ในความครอบครองหรือควบคุมดูแลโดยให้แยกออกเป็นประเภทตามกฎหมายว่าด้วยข้อมูลข่าวสาร ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่จัดไว้ให้ประชาชนเข้าตรวจดูได้(๓) ข้อมูลข่าวสารส่วนบุคคล(๔) ข้อมูลข่าวสารอื่นการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานจัดส่งข้อมูลข่าวสารที่สามารถเปิดเผยได้ไปยังศูนย์ข้อมูลข่าวสารโดยหน่วยงานและศูนย์ข้อมูลข่าวสารต้องจัดให้มีเจ้าหน้าที่ควบคุม ดูแล ตรวจสอบติดตาม และประสานงานให้เป็นไปด้วยความเรียบร้อยและทันสมัยอยู่เสมอข้อ ๑๑ให้หน่วยงานและศูนย์ข้อมูลข่าวสารจัดทำดัชนีข้อมูลข่าวสาร ที่อยู่ในความครอบครองหรือควบคุมดูแลโดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองหมวด ๓การขอตรวจดูการขอข้อมูลข่าวสารและการอนุญาต ข้อ ๑๒ ให้หน่วยงานและศูนย์ข้อมูลข่าวสารจัดสมุดลงทะเบียนให้ผู้เข้ามาขอตรวจดูข้อมูลข่าวสารได้ลงทะเบียนไว้เป็นหลักฐานของทางราชการข้อ ๑๓การขอสำเนาข้อมูลข่าวสารหรือสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบท้ายระเบียบนี้ต่อเจ้าหน้าที่ของหน่วยงานหรือศูนย์ข้อมูลข่าวสารข้อ ๑๔[๓] ในกรณีเจ้าหน้าที่ศูนย์ข้อมูลข่าวสารได้รับคําขอตามข้อ๑๓ ให้ตรวจสอบ และดําเนินการ ดังนี้ (๑)กรณีเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจําศูนย์ข้อมูลข่าวสารซึ่งเป็นข้าราชการไม่ต่ำกว่าระดับปฏิบัติการเป็นผู้อนุญาตและลงนามในสําเนาที่มีคํารับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุล และตําแหน่งตลอดจนวันเดือนปีให้ชัดเจน ทั้งนี้ให้รับรองตามจํานวนที่ผู้ยื่นคําขอให้รับรอง(๒)กรณีเป็นข้อมูลข่าวสารที่อยู่ในความครอบครองหรือควบคุมดูแลของหน่วยงานใดให้เจ้าหน้าที่ผู้รับคําขอเสนอเรื่องไปยังหน่วยงานนั้นให้หัวหน้าหน่วยงานเป็นผู้พิจารณาอนุญาตโดยให้ข้าราชการไม่ต่ำกว่าระดับปฏิบัติการเป็นผู้ลงนามรับรองความถูกต้องของข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสารลับซึ่งต้องดําเนินการให้เป็นตามระเบียบว่าด้วยการรักษาความลับของทางราชการ พ.ศ. ๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคําร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๕ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารราชการของสำนักงานพระพุทธศาสนาแห่งชาติหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบว่าด้วยการรักษาความลับของทางราชการ พ.ศ.๒๕๔๔หรือเป็นข้อมูลข่าวสารที่ไม่ต้องเปิดเผยตามพระราชบัญญัติว่าด้วยข้อมูลข่าวสารของราชการพ.ศ. ๒๕๔๐ หรือตามที่ผู้มีอำนาจตามข้อ ๑๙เห็นว่าเป็นข้อมูลข่าวสารที่ไม่ต้องเปิดเผยข้อ ๑๖ หากมีกฎหมาย ระเบียบ หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารใดไว้เป็นพิเศษการขอและการอนุญาตเกี่ยวกับข้อมูลข่าวสารนั้นต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยข้อ ๑๗ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่าง ๆตามหลักเกณฑ์ที่คณะกรรมการกำหนดโดยความเห็นชอบของผู้อำนวยการสำนักงานพระพุทธศาสนาแห่งชาติรายได้จากการนี้ให้ปฏิบัติตามระเบียบของทางราชการข้อ ๑๘การเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่คณะกรรมการกำหนดโดยความเห็นชอบของผู้อำนวยการสำนักงานพระพุทธศาสนาแห่งชาติรายได้จากค่าธรรมเนียม ในการนี้ ให้ปฏิบัติตามระเบียบของทางราชการข้อ ๑๙ให้หัวหน้าหน่วยงานหรือผู้ซึ่งหัวหน้าหน่วยงานมอบหมายเป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสารที่อยู่ในความครอบครองหรือควบคุมดูแลของหน่วยงานของตน เว้นแต่ข้อมูลข่าวสารนั้นเป็นข้อมูลลับหรือข้อมูลข่าวสารที่ไม่ต้องเปิดเผยในกรณีที่ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานเสนอเรื่องพร้อมความเห็นต่อคณะกรรมการเพื่อพิจารณาวินิจฉัยข้อ ๒๐ ในกรณีที่ผู้มีอำนาจอนุญาตมีคำสั่งอนุญาตตามคำขอให้ผู้ยื่นคำขอตรวจดูหรือรับสำเนาข้อมูลข่าวสารนั้น ณหน่วยงานที่ให้บริการข้อมูลข่าวสารที่ผู้นั้นยื่นคำขอข้อ ๒๑กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นคำขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยหมวด ๔สถานที่บริการข้อมูลข่าวสารและการให้บริการ ข้อ ๒๒[๔] ให้สํานักงานเลขานุการกรม สํานักงานพระพุทธศาสนาแห่งชาติจัดสถานที่เป็นศูนย์ข้อมูลข่าวสารของราชการการติดต่อเพื่อขอรับข้อมูลข่าวสารของราชการ หรือให้คําแนะนํา ในการติดต่อและเป็นผู้ประสานงานกับหน่วยงานภายในสํานักงานพระพุทธศาสนาแห่งชาติเพื่อให้บริการ ข้อมูลข่าวสารของราชการข้อ ๒๓การรักษาความเป็นระเบียบเรียบร้อยและความปลอดภัยของสถานที่บริการข้อมูลข่าวสารให้เป็นไปตามหลักเกณฑ์ที่คณะกรรมการกำหนดโดยความเห็นชอบของผู้อำนวยการสำนักงานพระพุทธศาสนาแห่งชาติข้อ ๒๔การบริการข้อมูลข่าวสารตามคำขอให้หน่วยงานดำเนินการให้บริการภายในกำหนดระยะเวลาดังนี้(๑) การให้บริการข้อมูลข่าวสารที่จัดไว้ให้ประชาชนตรวจดู หรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น(๒) การให้บริการข้อมูลข่าวสารอื่น ๆ ที่อยู่ในความครอบครองหรือควบคุมดูแลของหน่วยงานให้หน่วยงานในสังกัดที่มีข้อมูลข่าวสารพร้อมที่จะจัดหาให้ได้จะต้องดำเนินการให้แล้วเสร็จโดยเร็วหรือภายในวันที่มีคำขอ(๓) ในกรณีที่ข้อมูลข่าวสารที่ขอมีจำนวนมากหรือไม่สามารถดำเนินการให้แล้วเสร็จภายใน ๑๕ วัน จะต้องแจ้งให้ผู้ขอข้อมูลข่าวสารทราบภายใน๑๕ วัน รวมทั้งกำหนดวันที่จะดำเนินการแล้วเสร็จให้ผู้ขอข้อมูลข่าวสารทราบด้วยประกาศณ วันที่ ๒๘ พฤศจิกายน พ.ศ. ๒๕๕๑จุฬารัตน์ บุณยากรผู้อำนวยการสำนักงานพระพุทธศาสนาแห่งชาติ[เอกสารแนบท้าย]๑. แบบคำขอข้อมูลข่าวสารของสำนักงานพระพุทธศาสนาแห่งชาติ(ดูข้อมูลจากภาพกฎหมาย)ระเบียบสํานักงานพระพุทธศาสนาแห่งชาติ ว่าด้วยข้อมูลข่าวสารของราชการ(ฉบับที่ ๒) พ.ศ. ๒๕๖๐[๕]ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/ผู้จัดทำ๒๐ มกราคม ๒๕๕๒[๑] ราชกิจจานุเบกษาเล่ม ๑๒๖/ตอนพิเศษ ๖ ง/หน้า ๑/๑๕ มกราคม ๒๕๕๒[๒] ข้อ๕ แก้ไขเพิ่มเติมโดยระเบียบสํานักงานพระพุทธศาสนาแห่งชาติว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๖๐[๓] ข้อ ๑๔แก้ไขเพิ่มเติมโดยระเบียบสํานักงานพระพุทธศาสนาแห่งชาติว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๖๐[๔] ข้อ ๒๒แก้ไขเพิ่มเติมโดยระเบียบสํานักงานพระพุทธศาสนาแห่งชาติว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๖๐[๕] ราชกิจจานุเบกษาเล่ม ๑๓๔/ตอนพิเศษ ๒๐๙ ง/หน้า ๑/๒๒ สิงหาคม ๒๕๖๐